CELEX: E2021C0271
Language: hr
Date: 2021-12-03 00:00:00
Title: Delegirana odluka Nadzornog tijela EFTA-e br. 271/21/COL od 3. prosinca 2021. o utvrđivanju višegodišnjeg programa kontrola za razdoblje 2022.–2026. koji se provodi u Islandu i Norveškoj radi provjere primjene propisa EGP-a u području hrane i veterinarstva [2022/293]

24.2.2022   
            
            
               HR
            
            
               Službeni list Europske unije
            
            
               L 43/87
            
         
      DELEGIRANA ODLUKA NADZORNOG TIJELA EFTA-E br. 271/21/COL
      od 3. prosinca 2021.
      o utvrđivanju višegodišnjeg programa kontrola za razdoblje 2022.–2026. koji se provodi u Islandu i Norveškoj radi provjere primjene propisa EGP-a u području hrane i veterinarstva [2022/293]
      NADZORNO TIJELO EFTA-e,
      uzimajući u obzir Sporazum država EFTA-e o osnivanju Nadzornog tijela i Suda, a posebno njegov Protokol 1.,
      uzimajući u obzir akt na koji se upućuje u poglavlju I. dijelu 1.1. točki 11.b i poglavlju II. točki 31.q Priloga I. te poglavlju XII. točki 164. Priloga II. Sporazuma o EGP-u, Uredbu (EU) 2017/625 Europskog parlamenta i Vijeća od 15. ožujka 2017.o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1) („Uredba (EU) 2017/625”), a posebno njezin članak 118. stavak 1.,
      kako je izmijenjena i prilagođena Sporazumu o EGP-u njegovim Protokolom 1. i sektorskim prilagodbama navedenima u njegovim prilozima I. i II.
      budući da:
      Za provedbu propisa EGP-a u području hrane i veterinarstva nadležne su države članice EGP-a, čija nadležna tijela organiziranjem službenih kontrola prate i provjeravaju djelotvorno ispunjavanje i izvršavanje zahtjeva EGP-a.
      U skladu s člankom 116. Uredbe (EU) 2017/625 stručnjaci Nadzornog tijela EFTA-e („Nadzorno tijelo”) provode kontrole, uključujući revizije, u Islandu i Norveškoj kako bi provjerili primjenu propisa EGP-a. Nadzorno tijelo provodi te kontrole u područjima hrane i hrane za životinje, zdravlja i dobrobiti životinja, nusproizvoda životinjskog podrijetla i dobivenih proizvoda, sredstava za zaštitu bilja, ekološke proizvodnje te funkcioniranja nacionalnih sustava kontrola i nadležnih tijela koja njima upravljaju.
      U skladu s člankom 118. stavkom 1. Uredbe (EU) 2017/625 proizlazi da Nadzorno tijelo utvrđuje program kontrola za kontrole koje njegovi stručnjaci provode u Islandu i Norveškoj kako je predviđeno u članku 116. stavku 1. te uredbe.
      Višegodišnji program kontrola za razdoblje 2022.–2026. utvrđuje se za određena prioritetna područja. Kriteriji za određivanje prioriteta obuhvaćaju, među ostalim, utvrđene rizike i nove teme (primjerice bolesti životinja ili krize povezane s hranom ili hranom za životinje), važnost određenog sektora u Islandu i Norveškoj, prethodne rezultate Islanda i Norveške u relevantnom području te informacije iz relevantnih izvora, uključujući prioritete koje je Europska komisija odredila u svojem programu kontrola (2),
      DONIJELO JE OVU ODLUKU:
      
                  1.
               
               
                  Višegodišnji program kontrola za razdoblje 2022.–2026. koje provode stručnjaci Nadzornog tijela u Islandu i Norveškoj kako je predviđeno u članku 116. stavku 1. Uredbe (EU) 2017/625 utvrđen je u Prilogu ovoj Odluci.
               
            
                  2.
               
               
                  Ova je Odluka upućena Islandu i Norveškoj.
               
            
                  3.
               
               
                  Ova Odluka stupa na snagu na dan potpisivanja.
               
            
                  4.
               
               
                  Vjerodostojan je samo tekst Odluke na engleskom jeziku.
               
            
         Sastavljeno u Bruxellesu 3. prosinca 2021.
         Za Nadzorno tijelo EFTA-e, na temelju Delegirane odluke br. 130/20/COL,
         
            Högni S. KRISTJÁNSSON
            
               nadležni član Kolegija
            
         
         
            
               Melpo-Menie JOSÉPHIDÈS
            
            
               potpisuje kao direktorica
            
            
               za pravne i izvršne poslove
            
         
      
      
         (1)  Uključena u Sporazum o EGP-u Odlukom Zajedničkog odbora EGP-a br. 210/2019 od 27. rujna 2019.
      
         (2)  Provedbena odluka Komisije (EU) 2020/1550 оd 23. listopada 2020. o utvrđivanju višegodišnjeg programa kontrola za razdoblje 2021.–2025. koje trebaju provoditi stručnjaci Komisije u državama članicama radi verifikacije primjene propisa Unije o poljoprivredno-prehrambenom lancu (SL L 354, 26.10.2020., str. 9.).
   
   
      
         PRILOG
         U ovom se Prilogu utvrđuje višegodišnji program kontrola za razdoblje 2022.–2026. koje provode stručnjaci Komisije u Islandu i Norveškoj u područjima obuhvaćenima Uredbom (EU) 2017/625.
         Višegodišnjim programom kontrola obuhvaćena su područja iz članka 1. stavka 2. Uredbe (EU) 2017/625 te druga područja predviđena tom uredbom, kao što su kontrole prijevara i uvoza.
         Nadzorno tijelo utvrdilo je određena prioritetna područja u područjima hrane i hrane za životinje, zdravlja i dobrobiti životinja, nusproizvoda životinjskog podrijetla i dobivenih proizvoda, ekološke proizvodnje, kontrole prijevara i uvoza i funkcioniranja nacionalnih sustava kontrola i nadležnih tijela.
         Kontrole koje provodi Nadzorno tijelo obuhvaćaju utvrđena prioritetna područja u Islandu i Norveškoj. Konkretna pitanja koja su obuhvaćena pojedinačnim kontrolama prilagođavaju se situaciji u svakoj od dviju država, a u Islandu podliježu iznimkama koje se primjenjuju u vezi s propisima u području zdravlja i dobrobiti životinja
         Stručnjaci Nadzornog tijela provode kontrole, uključujući verifikacije na licu mjesta, revizije i sekundarne analize u skladu s člankom 116. Uredbe (EU) 2017/625.
         Nadzorno tijelo kontrolama u velikoj mjeri pokriva područja koja je odredilo prioritetnima te u kojima je potrebno nadzirati stupanj provedbe i učinkovitost službenih sustava kontrole i provedbenih mjera.
         U dijelu A Priloga navode se relevantna područja i ciljevi kontrola koje provodi Nadzorno tijelo za razdoblje 2022.–2026. U dijelu B Priloga utvrđena su prioritetna područja u okviru svakog područja kontrola.
         
            Dio A – Područja i ciljevi kontrola koje provodi Nadzorno tijelo
         
         1.   Hrana i sigurnost hrane
         
         Provjera usklađenosti s primjenjivim propisima EGP-a o hrani i sigurnosti hrane kojim se uređuju proizvodnja i stavljanje na tržište hrane životinjskog i neživotinjskog podrijetla (uključujući sljedivost i označivanje, mikrobiološku sigurnost i zoonoze koje se prenose hranom), ostaci i kontaminanti, informiranje potrošača o hrani i upotreba prehrambenih i zdravstvenih tvrdnji, materijala i predmeta koji dolaze u dodir s hranom te provjera provedbe odgovarajućih službenih kontrola.
         2.   Sigurnost hrane i hrane za životinje
         
         Provjera usklađenosti s primjenjivim propisima EGP-a kojima se uređuju sigurnost hrane za životinje (uključujući higijenu hrane za životinje, odobrenje i registraciju objekata, kontaminante, sljedivost i označivanje hrane za životinje), ljekovita hranu za životinje, stavljanje na tržište i upotreba hrane za životinje te provjera provedbe odgovarajućih službenih kontrola.
         3.   Nusproizvodi životinjskog podrijetla i od njih dobiveni proizvodi
         
         Provjera usklađenosti s primjenjivim propisima EGP-a kojima se uređuju nusproizvodi životinjskog podrijetla i od njih dobiveni proizvodi te provjera provedbe odgovarajućih službenih kontrola.
         4.   Zdravlje životinja
         
         Provjera usklađenosti s primjenjivim propisima EGP-a kojima se uređuje zdravlje životinja, a posebno upravljanje zdravljem životinja, programi za postizanje statusa „slobodno od bolesti” i održavanje takvog statusa, kontrola glavnih aktivnih bolesti životinja i pripravnost za suočavanje s višestrukim izbijanjem epizootskih bolesti, te provjera provedbe odgovarajućih službenih kontrola.
         5.   Dobrobit životinja
         
         Provjera usklađenosti s primjenjivim propisima EGP-a kojima se uređuje dobrobit životinja za proizvodnju na gospodarstvu, tijekom prijevoza i klanja, depopulacije i prisilnog klanja te provjera provedbe odgovarajućih službenih kontrola.
         6.   Ekološka proizvodnja
         
         Provjera usklađenosti s primjenjivim propisima EGP-a kojima se uređuju proizvodnja i označivanje ekoloških proizvoda te provjera provedbe odgovarajućih službenih kontrola.
         7.   Ulazak robe i životinja iz trećih zemalja u EGP
         
         Provjera usklađenosti s primjenjivim propisima EGP-a kojima se uređuju službene kontrole životinja i robe koje ulaze u Island i Norvešku iz trećih zemalja, uključujući usklađenost sa zahtjevima za granične kontrolne postaje te općim i posebnim zahtjevima EGP-a koji se primjenjuju na relevantne životinje i robu. Poseban naglasak stavit će se na pravila utvrđena Uredbom (EU) 2017/625 i povezanim delegiranim i provedbenim aktima.
         8.   Opći i horizontalni aspekti
         
         Provjera usklađenosti s primjenjivim propisima EGP-a kojima se uređuju identifikacija i daljnje mjere povezane s prijevarnim ili obmanjujućim praksama u područjima obuhvaćenima Uredbom (EU) 2017/625 i provjera odgovarajućih službenih kontrola. Provjerava se poduzimaju li Island i Norveška odgovarajuće daljnje mjere za ispravljanje specifičnih ili sustavnih nedostataka koje je Nadzorno tijelo utvrdilo kontrolama. Provjera sustava za provjeru djelotvornosti službenih kontrola.
         
            Dio B – Prioritetna područja
         
         
                      
                  
                  
                     
                        Prioritetno područje
                     
                  
                  
                     
                        U razdoblju od 2022. do 2026.
                     
                  
               
                     
                        Hrana i sigurnost hrane
                     
                  
                  
                     Hrana životinjskog podrijetla
                  
                  
                     Sigurnost mesa sisavaca i ptica te proizvoda od njih, mlijeka i mliječnih proizvoda i proizvoda ribarstva te higijena u proizvodnji živih školjkaša
                  
               
                     Hrana neživotinjskog podrijetla
                  
                  
                     Sigurnost voća i povrća, začinskog bilja, začina i klica, uključujući kontaminante
                  
                  
                      
                  
               
                     Ostaci i kontaminanti
                  
                  
                     Ostaci veterinarsko-medicinskih proizvoda, pesticida i kontaminanata okoliša
                  
               
                     Informiranje potrošača o hrani te upotreba prehrambenih i zdravstvenih tvrdnji
                  
                  
                     Informiranje potrošača o hrani te upotreba prehrambenih i zdravstvenih tvrdnji
                  
                  
                      
                  
               
                     Materijali i predmeti koji dolaze u dodir s hranom
                  
                  
                      
                  
                  
                     Materijali i predmeti koji dolaze u izravan ili neizravan dodir s hranom
                  
               
                     
                        Sigurnost hrane i hrane za životinje
                     
                  
                  
                     Opća sigurnost hrane za životinje
                  
                  
                     Sigurnost hrane za životinje u svim fazama, uključujući primarnu proizvodnju, odobrenje i registraciju objekata, higijenu hrane za životinje, sljedivost, označivanje i kontaminante
                  
               
                     Ljekovita hrana za životinje
                  
                  
                      
                  
                  
                     Proizvodnja, distribucija i upotreba ljekovite hrane za životinje
                  
               
                     Stavljanje na tržište i upotreba hrane za životinje
                  
                  
                      
                  
                  
                     Stavljanje na tržište i upotreba hrane za životinje, uključujući označivanje i informacije za korisnike, pakiranje i prezentaciju
                  
               
                     
                        Nusproizvodi životinjskog podrijetla
                     
                  
                  
                     Nusproizvodi životinjskog podrijetla i od njih dobiveni proizvodi
                  
                  
                     Nusproizvodi životinjskog podrijetla i od njih dobiveni proizvodi
                  
               
                     
                        Zdravlje životinja
                     
                  
                  
                     Zdravlje akvatičnih životinja
                  
                  
                     Upravljanje zdravljem životinja, uključujući programe za postizanje statusa „slobodno od bolesti” i održavanje takvog statusa, i aktivne epizootske bolesti (npr. influenca ptica)
                  
               
                     Zdravlje kopnenih životinja
                  
               
                     Pripravnost i prevencija
                  
                  
                     Izrada kriznih planova
                  
               
                     
                        Dobrobit životinja
                     
                  
                  
                     Na poljoprivrednom gospodarstvu
                  
                  
                     Svinje, kokoši nesilice, tovni pilići, mali preživači i goveda
                  
               
                     Prijevoz
                  
               
                     Pri usmrćivanju
                  
                  
                      
                  
                  
                     Klanje, prisilno klanje i usmrćivanje radi depopulacije
                  
               
                     
                        Ekološka proizvodnja
                     
                  
                  
                     Ekološka proizvodnja
                  
                  
                     Ekološka proizvodnja
                  
               
                     
                        Ulazak robe i životinja iz trećih zemalja u EGP
                     
                  
                  
                     Usklađenost graničnih kontrolnih postaja
                  
                  
                     Usklađenost ponovno određenih i novih graničnih kontrolnih postaja i inspekcijskih centara
                  
               
                     Službene kontrole životinja i robe
                  
                  
                     Službene kontrole živih životinja i proizvoda neživotinjskog i životinjskog podrijetla iz trećih zemalja
                  
               
                     
                        Opći i horizontalni aspekti
                     
                  
                  
                     Praćenje provedbe preporuka
                  
                  
                     Praćenje provedbe sektorskih preporuka i opći pregled
                  
               
                     Prijevare
                  
                  
                     Sustavi za borbu protiv prijevarnih ili obmanjujućih praksi
                  
               
                     Provjera djelotvornosti službenih kontrola
                  
                  
                     Sustavi za provjeru djelotvornosti službenih kontrola